’Hvorfor skal vi tage os af rigmænd med dyrt mærketøj og den nyeste smartphone i lommen. Det kan da ikke være rigtige flygtninge.’

Sådan lyder nogle af de fordomme, der i øjeblikket florerer på nettet.

- Men flygtningene har jo ikke nødvendigvis altid været fattige. Det er folk, der gerne vil fortsætte et normalt liv fordi det liv, de havde, er blevet lagt i ruiner, siger June Dahy, studielektor på Institut for Tværkulturelle og Regionale Studier på Københavns Universitet, der gæstede Go’ Morgen Danmark onsdag.

- Måske handler det om, at man har nogle billeder af, at når man er på flugt, så ligner man en sulten slave eller sådan noget. At flygtningene i hvert fald ikke ligner os… Men før krisen har mange jo haft en ganske almindelig hverdag med bolig, job eller uddannelse, siger hun videre.

June Dahy har selv syrisk baggrund og kender derfor kulturen indgående.

- Generelt har levestandarden været faldende i Syrien. Men der var nogle velfungerende strukturer i landet, før krisen brød ud, fortæller hun og fortsætter:

- Folk dernede – det kender vi også fra sydeuropæiske lande – kan godt lide at se godt ud, når de går ud i det offentlige rum. Og så er der jo altså mange kopivarer i omløb, fortæller June Dahy om en af årsagerne til, at flygtningene går i mærketøj.

Se klippet fra Go’ Morgen Danmark over artiklen.

Op mod 4 millioner mennesker har indtil nu søgt beskyttelse i nabolandene, og over 7,5 millioner internt fordrevne flygtninge lever under frygtelige vilkår inde i Syrien. Alene i år har 1 million syrere måttet forlade deres hjem. Mange af dem søger over grænserne og lægger yderligere pres på nabolandene, hvor mange bor i lejre og.

Derfor går TV 2, DR og 12 nødhjælpsorganisationer sammen om en indsamling, hvor pengene går til at hjælpe i de katastroferamte områder i og omkring det borgerkrigshærgede Syrien. Indsamlingen kulminerer med et stort indsamlingsshow søndag 20. september kl. 20, og hele ugen sætter go’ Morgen Danmark fokus på flygtningekrisen.

Det går pengene til Pengene fra TV 2 og DR's indsamlingsshow den 20. septembber går til nødhjælp til de mennesker, der er flygtet til bl.a. Jordan, Libanon, Tyrkiet, Egypten og Irak og til de internt fordrevne inde i Syrien. 12 forskellige nødhjælpsorganisationer får del i de indsamlede midler: Dansk Flygtningehjælp, UNICEF Danmark, Røde Kors, Folkekirkens Nødhjælp, ADRA Danmark, Red Barnet, Læger uden Grænser, Mellemfolkeligt Samvirke, SOS Børnebyerne, CARITAS Danmark, Mission Øst og Dansk Folkehjælp.